Регулатор на мощност 1kW от серията DM-1.2

При регулиране осветлението на голям брой осветителни тела с нажежаема жичка (лампи) възникват някои проблеми, които не са за пренебрегване. На първо място това е големият първоначален ток при включване на все още студените лампи. Той надвишава от 3 до 6 пъти тока, който се установява след това. Т.е. при включването на товар от 1kW протича ток еквивалентен на товар 3÷6 kW. Това поставя по високи изисквания към исползваните регулатори. Друг проблем е по голямата вероятност от възникване на къси съединения.

Регулаторът DM-1.2 е проектиран да реши тези проблеми и да осигури надеждно регулиране на осветлението. Плавният старт и токоограничението намаляват първоначалния ток. Също така късите съединения ще доведат до изгаряне само на стопяемия предпазител при запазване работособността на регулатора.

Регулатор DM-1.2 е предназначен за изградане на надеждни системи за регулиране на осветлението в ресторанти, кафенета, барове, дискотеки и др.
